kardosdrur/scandi-wiki huggingface dataset:
Alex Pedersen

Alex Kjeld Pedersen (født 15. november 1966 i Ikast) er en dansk erhvervsleder og tidligere professionel cykelrytter. Han var indtil 2018 viceadministrerende direktør i Jysk Fynske Medier (JFM); i 2018 forlod Pedersen JFM.

Pedersen har ikke gennemført en længere uddannelse, men blev hf-student i 1985 og hhx-student i 1992.

Han var professionel cykelrytter fra 1988 til 1991 og vandt i 1994 VM i landevejscykling for amatører. Han blev desuden Danmarksmester i landevejscykling 1986 og igen i 1992. Han sluttede cykelkarrieren i 1995 efter at have fået meningitis.

Han var 1995-1997 kontorelev ved Færch Plast og fra 1998-2003 sportsdirektør for cykelholdet Team CSC. Derefter blev han direktør for Ikast-Bording Elite Håndbold, og i 2005 direktør for Ugeavisen Herning, og var fra december 2007 været chefredaktør og adm. direktør for Vejle Amts Folkeblad. I 2011 blev han efter fusionen af Horsens Folkeblad og Vejle Amts Folkeblad adm. direktør og ansv. chefredaktør for Jyske Medier. Han har ved flere lejligheder fungeret som cykelkommentator.

Ved folketingsvalget 2007 var han opstillet for Konservative i Herning Sydkredsen. Blandt hans mærkesager var højere straffe for doping. Han blev med 4.420 stemmer 2. suppleant og er i dag ikke længere opstillet.

Idemand bag cykelløbet Giro d´Italia startet i 2012 i Herning, og har siden 2013 arbejdet på at bringe starten af cykelløbet Tour De France til Danmark. Dog har han og makkeren, Joachim Andersen ikke betalt regningen for arbejdet.

Kilder og eksterne henvisninger 
 Chef udenpå – cykelrytter indeni Berlingske Nyhedsmagasin 23. oktober 2009
 Jysk avisfusion en realitet  MediaWatch 26. maj 2011

Referencer 

Personer fra Ikast
Mandlige cykelryttere fra Danmark
Chefredaktører fra Danmark
Erhvervsfolk fra Danmark
Tidligere folketingskandidater fra Det Konservative Folkeparti
Nevadas flag

Nevadas flag er blåt med et emblem i kantonen. Emblemet har en central hvid stjerne og delstatens navn omgivet af korslagte grene af bynkearten Artemisia tridentata (engelsk: sagebrush), og et bånd med påskriften BATTLE BORN over. Grenene, som har gule blomster, gengiver delstatsblomsten. Mottoet henviser til at delstaten Nevada blev dannet i 1864, under den amerikanske borgerkrig. Flaget blev vedtaget 8. juni 1991, da som en modifikation af flaget som blev vedtaget i 1929. Det modificerede flag blev første gang officielt hejst 31. oktober 1991.

Tidligere flag 
Nevadas første flag var blåt med påskrift og stjerner i hvidt (sølv) og gult (guld). Påskriften havde delstatens navn i midten, samt over SILVER og GOLD under. Flaget blev tegnet af guvernør John Sparks og oberst Harry Day. Det blev indført 25. februar 1905.  I 1859 blev der gjort fund af guld og sølv og det første flag henviser direkte til delstatens mineralrigdomme.

I 1915 fik Nevada nyt delstatsflag, også denne gang med farvesymbolik som henviser til de ædle metaller delstaten var kendt for. Som det foregående havde også dette flag blå dug. Midt i dugen var delstatens segl placeret, med delstatsnavnet over skjoldet og mottoet ALL FOR OUR COUNTRY under. Videre havde flaget en bue med gule (guld) stjerner i øvre halvdel og en bue med hvide (sølv) stjerner i nedre halvdel. Dette flag var tegnet af Clara Crisler. Nevadas andet delstatsflag blev vedtaget 22. marts 1915 og blev benyttet til 1929.

Det tredje delstatsflag blev vedtaget 26. marts 1929. Dette flag var for det meste identiske med dagens flag, bortset fra at bogstaverne i delstatsnavnet var placeret omkring stjernen. Flaget var resultat af en konkurrencen vundet af Louis Shellback.

Litteratur 
 James J. Ferrigan: ""Battle born" vexillology: the Nevada state flag and its predecessors", Raven – a journal of vexillology, nr. 1, 1994, s. 65-89 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Ekstern henvisning 
When is a State Flag Official?  af Guy Rocha, Nevada State Archivist 

USA's delstatsflag
Nevada
Krillsæl

Krillsæl, eller krabbeædende sæl som den ofte kaldes, er en af de mindst kendte sæler på trods af at det er den mest talrige sælart i verden. 

Krilsælen er vidt udbredt omkring Antarktis, hvor den lever af de store sværme af krill. Krill hedder på tysk "Krabben", heraf det misvisende navn krabbeædende sæl.

Ægte sæler
Antarktis fauna
Flemming Toft

Flemming Toft (født 12. oktober 1948, Frederiksberg) er en dansk tidligere TV-kommentator, der arbejdede på TV 2 frem til 1. marts 2015. Siden har han arbejdet freelance med artikler, kommentarer, værtsopgaver m.m.

Karriere 
Toft er uddannet fra Danmarks Journalisthøjskole i 1973 med udenrigspolitik som speciale. Han har arbejdet for Frederiksborg Amts Avis (1970-73), Berlingske Tidende (1973-77), Politiken (1977-1984), Nordisk Film (1984-86), Danmarks Radio (1986-88), TV 2 (1988-2015) og skrevet om og kommenteret hovedsageligt sportsbegivenheder. Har været "on location" ved ti VM-slutrunder, ti EM-slutrunder - i fodbold, ni Sommer-OL, fem Vinter-OL, dækket 16 Wimbledon-turneringer, tre gange Australian Open, French Open, og tre Davis Cup-finaler i tennis. All England badminton, 31 Formel 1-løb, VM og EM i håndbold (mænd og kvinder), kommenteret to danske OL-guldmedaljer i kvindehåndbold og et EM, professionel sværvægtsboksning (VM) og flere end 300 fodboldlandskampe med Danmark.  

Ved EM i fodbold 1992 kom hans legendariske udbrud: "Hut-li-Hut, da Kim Vilfort scorede Danmarks andet mål i finalen. Han blev en stor del af lydsporet til filmen Sommeren '92, af samme grund for kommenteringen af netop EM-slutrunden sammen med Preben Elkjær. Har kommenteret med bl.a. Frank Arnesen, Preben Elkjær, Jan Mølby, Michael Laudrup, Peter Schmeichel og håndbold med bl.a. Ulrik Wilbek.

Forfatter 
Flemming Toft har desuden skrevet en række bøger, bl.a. "Det er ikke held det hele" om og med Ulrik Wilbek, "Netop gentagelsen er det smukke" om og med Rolf Sørensen og Jørgen Leth, "Europamestrene" om EM-triumfen i 1992, "Ingen er større end holdet" om Peter Schmeichel, "Fodboldens Hvem-Hvad-Hvor", "Tennis Jul", "Fodbold Jul".

Referencer

Eksterne henvisninger 
 

Personer fra Frederiksberg
Sportsjournalister fra Danmark
Ansatte ved TV 2
Selvbiografer fra Danmark
Faglitterære forfattere fra Danmark
Mandlige forfattere i det 20. århundrede
Nebraskas flag

Nebraskas flag er blåt med Nebraskas delstatssegl i gult placeret i midten. Flaget blev indført 2. april 1925.

Nebraskas segl blev antaget i 1867 samme år som Nebraska blev USA's 37. delstat. Det viser et jernbanetog kørende forbi bjergene i baggrunden. Et dampskib som sejler gennem floden Missouris vand. En enkelt hytte og bundter med høstet hvede symboliserer vigtigheden af nybyggere og landbruget. I forgrunden en smed arbejdende ved sin ambolt. På toppen af seglet er et bånd med teksten "Equality Before the Law" og i den ydre ring står teksten "Great Seal of the State of Nebraska, March 1st, 1867".

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Nebraska
Montanas flag

Montanas flag er blåt og har delstatsseglet i midten med delstatsnavnet over i gule bogstaver. Flaget blev oprindelig indført 27. februar 1905. I 1981 blev det ændret så at ordet "Montana" blev lagt til.

Montanas segl viser en naturscene som skal repræsentere de store vandflad i Missouri-floden samt et bjerglandskab. Foran vises landbrugsland med en plov, spade og hakke. På båndet står teksten "Oro y plata" (Guld og sølv), en henvisning til minevirksomheden i delstaten. 

I lighed med mange andre delstater, hvor flagdugen også er blå, har Montanas flag militære faner som forbillede. Fanen som i 1898 blev ført af oberst Harry C. Kessler og 1st Montana infantry i den spansk-amerikanske krig står som model for Montanas flag. Også delstaterne Pennsylvania, Connecticut, South Carolina, New Hampshire, Virginia, New York, Vermont, Kentucky, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord Dakota, Idaho, Utah og Alaska har delstatsflag med blå flagdug. Louisiana, Oklahoma og South Dakota benytter en noget lysere blåfarve i sine delstatsflag, mens Delawares delstatsflag har en lysere, gråblå farvetone. Fordi så mange delstatsflag har blåt som hovedfarve, er det vanskeligt at skille flagene fra hinanden. Derfor har en del af delstaterne tilføjet delstatsnavnet til flaget, som Montana gjorde i 1981.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Ekstern henvisning 
 About the State Flag  fra Montana Secretary of State 

USA's delstatsflag
Montana
Kærpadderok

 
Kærpadderok (Equisetum palustre), ofte skrevet kær-padderok, er en 10-50 cm høj sporeplante, der vokser på våde enge og i vandhuller. Hele planten indeholder kiselsyre i form af små, skarpe krystaller, der udskilles på ydersiden af cellerne. Planten er temmelig giftig.

Beskrivelse 
Kærpadderok er en flerårig urt med en opret vækst. Skuddene er grønne og har fotosyntese i både skud og blade. På disse skud sidder de endestillede, kogleagtige sporehuse. Alle skud er furede, leddelte og hule (undtagen ved leddene). Fra hovedskuddets led dannes der kransstillede sideskud, der er bygget ganske som hovedskuddet. Bladene er bittesmå og skælformede, og de sidder i kranse ved leddene enten på hovedskuddet eller på sideskuddene.

Rodnettet består af et dybtliggende og vidt forgrenet netværk af jordstængler (rhizomer) og nogle spinkle trævlerødder. Kærpadderok har dybtliggende jordstængler med stjerneformet tværsnit, og den kan have op til 100 gange større biomasse af rhizomer end af overjordiske dele.

Højde x bredde: 0,50 x 0,30 m.

Kendetegn 
Kærpadderok ligner agerpadderok, men hos kærpadderok er bladskederne meget længere end det inderste led på sideskuddene. Desuden er sideskuddene ikke skarpt firkantede som hos agerpadderok, men derimod afrundet femkantede.

Voksested 

Arten hører hjemme overalt i Europa og Asien, hvor den foretrækker lysåbne og fugtige, vældprægede områder med et lavt indhold af plantenæringsstoffer. Den er almindelig i Danmark, især i Østdanmark på våde enge, ved vandhuller og i væld.

I Drežniča karstområdet på vestsiden af Velika Kapela-bjergmassivet i Kroatien findes arten sammen med bl.a. alm. fredløs, kattehale, alm. mjødurt, blåtop, gul frøstjerne, lægebaldrian, lægekvæsurt, sumpkællingetand og sumpsnerre

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Padderok
Flerårige urter
Planter i Danmark
Missouris flag

Missouris flag består af tre striber i rødt, hvidt og blåt og har i midten delstatens segl omgivet af en blå ring med 24 hvide stjerner. Flaget blev indført 22. marts 1913. Det er i størrelsesforholdet 7:12.

Spørgsmålet om et eget delstatsflag for Missouri kom op i 1908. Da optog den patriotiske kvindeorganisation Daughters of the American Revolution sagen og udnævnte en komité for at udarbejde forslag til flag. Et af komitéens medlemmer, Marie Elizabeth Watkins Oliver, tegnede da det, som blev fremlagt som organisationens forslag, og som senere også blev vedtaget. Flagforslaget mødte imidlertid en række hindringer, før det officielt blev godkendt. Første gang, sagen var til behandling i delstatsforsamlingen, i februar 1909, blev et andet forslag fremsat, uden at repræsentanterne samlede sig om noget alternativ. Yderligere et andet forslag faldt i april samme år. I 1911 blev forslaget fra Daughters of the American Revolution og Marie E. W. Oliver fremvist for delstatsforsamlingen, men forslaget gik op i røg, da kongresbygningen brændte ned i februar dette år, og senatet nogle måneder senere nedstemte det. Først i 1913 fik flagforslaget støtte fra begge kamre i delstatsforsamlingen, og Missouris flag blev officielt antaget.

De 24 stjerner i ringen henviser til, at Missouri var delstat nummer 24, som meldte sig ind i USA. Farverne rødt, hvidt og blåt er USA's flagfarver og indikerer delstatens loyalitet over for Unionen.

Litteratur 
 John C. Fisher: Catfish, Fiddles, Mules and More: Missouri's State Symbols, 2003 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Flag
Postnumre i Brasilien

Postnumre i Brasilien er opbygget som et 8-cifret tal, der består af 5 tal først og derefter 3 tal adskilt af en bindestreg.

Historie 
Postnumrene blev indført som 5-cifrede i maj 1971. I maj 1992, blev de ændret til de nuværende 8-cifrede.

Opbygning 

Den første 5-cifrede del af postnummeret identificerer postdistriktet på 5 niveauer:
 Region
 Underregion
 Sektor
 Undersektor
 Del af undersektor

Den sidste 3-cifrede del, kan bruges til, at præcisere destinationen, f.eks. ved, at de repræsenterer en offentlig institution eller
et større firma.

Eksterne henvisninger 
 Brasiliens kommunikationsministerium 

Brasilien
Brasilien
Unterseeboot 534

U-534 er en ubåd bygget 1942 af Deutsche Werft i Hamborg-Finkenwerder til den tyske Kriegsmarine.

Trods Nazitysklands kapitulation ved slutningen af 2. verdenskrig forlod U-534 ubådsbasen i Kiel under kommando af kaptajnløjtnant Herbert Nollau med mellemstop København og destination Norge.

Nord for Anholt 5. maj 1945 blev U-534 imidlertid angrebet af 2 britiske RAF Liberator bombefly. Det lykkedes for ubådens skytte at skyde det ene fly ned, hvorimod det andet fly ramte ubåden med en dybvandsbombe, som detonerede ved ubådens underside.

Ubåden blev genfundet af 'Dynamit-Aage' næsten 50 år efter med bistand fra dykkerskibet Ternen på 65 meter vand omkring 8 km nord for den opgivne angrebsposition.

Karsten Ree, daværende ejer af Den Blå Avis, brugte 23 millioner kroner på at få ubåden hævet.

Ubåden er nu museum ved Mersey-færgelejet i Liverpool-bydelen Birkenhead.

Eksterne links 
 Bjærgningen af nazi ubåden U534 - (Ekstremdykning) - Youtube
 From the Deep  - sixtyminutes.ninemsn.com.au
 U-Boat Story - u-boatstory.co.uk
 German Submarines, U534  - u2359.com (Diveship Ternen)
 U 534 - lexikon-der-wehrmacht.de
 U-534 - vincelewis.net
 U-534 - airmen.dk
 U-534 - uboat.net
 U-534 - vragguiden.dk
 U-534 - cryptomuseum.com

Litteratur 
 U-534. Nazi-Ubåden ved Anholt, af Steen Johannsen (1993). 

Undervandsbåde fra Tyskland
Vladimir Monomakh (panserkrydser)

Vladimir Monomakh var en panserkrydser i Den Kejserlige Russiske Flåde. Panserkrydseren blev søsat i 1882 og var den hidtil hurtigste af sin art, og var dermed en trussel for den engelske søfart. Vladimir Monomakh blev ombygget i 1897-98 og fik blandt andet nye hurtigtskydende kanoner. Imidlertid var maskineriet på det tidspunkt slet ikke i stand til levere den oprindelige fart.

Hun indgik i Østersøflåden, men blev under den russisk-japanske krig overflyttet til Fjernøsten i 1905, hvor hun gik tabt.

Skibet er opkaldt efter Vladimir Monomakh, storfyrste af Kijev i det 11. århundrede.

Tjeneste 
Vladimir Monomakh blev, på trods af at den var over 20 år gammel, sendt med den tredje russiske stillehavseskadre fra Østersøen til Fjernøsten, hvor flådestyrken ankom i maj 1905 i et forsøg på at vende lykken i den russisk-japanske krig. Under slaget ved Tsushima blev skibet med sin ringe fart og begrænsede artilleri sendt ud på højre fløj for at beskytte de transport- og hjælpeskibe, der fulgte med den russiske flåde. Skibet blev derfor i første omgang ikke ramt af det japanske artilleri. Den følgende nat blev det imidlertid torpederet af japanske torpedobåde, og det var så hårdt medtaget, at kaptajnen gav ordre til at åbne søventilerne og sænke det.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Rusland
USA's delstatsflag

USA's delstatsflag afspejler design og udformning en bred vifte af regional indflydelse og lokal historie for de forskellige delstater.

De nyere delstatsflag stammer fra 1890'erne i forbindelse med delstaternes ønske om at fremvise markante og karakteristiske symboler ved udstillingen World's Columbian Exposition 1893 i Chicago. De fleste delstatsflag blev udformet og taget i brug i perioden fra 1893 til 1. verdenskrig.

Indflydelse på design af delstatsflag 
Nogle delstatsflag stammer fra eller hentyder til militærfaner, der blev brugt under uafhængighedskrigen eller borgerkrigen. Andre flag hentyder til Amerikas Konfødererede Stater, for eksempel Georgias flag. Atter andre flag stammer fra delstaternes fortid som selvstændige republikker eller erindrer om koloniherrer. En del flag hentyder til delstaternes segl, eller geografi.

Nuværende delstatsflag 
Årene i parentes er årene for flagenes indførelse.

Det føderale distrikts flag

Territorieflag

Delstatsflag til søs 
Maine og Massachusetts har et flag til brug på havet, der er anderledes end deres almindelige delstatsflag.

Historiske delstatsflag

Borgerkrigen

Tidligere delstatsflag

Texasrevolutionen

Andre

Se også
USA's delstatssymboler

Fodnoter 

Flag fra Nordamerika
Delstatsflag
Mississippis flag

Mississippis flag var tidligere delt i blåt over hvidt over rødt og havde en kanton bestående af det såkaldte sydstatskors. Flaget blev indført 7. februar 1894 og afskaffet i juni 2020. Det er i størrelsesforholdet 2:3.

Mississippis flag kombinerer elementer fra to af flagene som blev benyttet af Amerikas Konfødererede Stater. Stribearrangementet med kantonen minder om konføderationens første nationalflag, med undtagelse af at øverste stribe i Mississippis flag er blå og at kantonen har andet motiv. Kantonen er i sig selv en gengivelse af motiver som blev ført i sydstaternes arméfaner og i orlogsgøsen, det som for eftertiden er blevet stående som symbol for oprørsstaterne i konføderationen. Mississippis flag blev til efter en idé af senator E.N. Scudder.

Flagforslag til folkeafstemning 
Brugen af sydstatssymboler, da i særdeleshed sydstatskorset, har været omgivet af politisk strid. Inkorporeringen af disse symboler i officielle sammenhænge som delstatsflag har været kritiseret og der har været lanceret kampagner fra borgerrettighedsgrupper og liberale for at få Mississippis delstatsflag ændret. I 2001 blev der udarbejdet forslag til nyt flag for Mississippi hvor sydstatsflaget var taget bort til fordel for en blå kanton med hvidt stjernearrangement. Forslaget blev fremlagt for folkeafstemning, da med det eksisterende delstatsflag som alternativ. Ved afstemningen 17. april 2001 blev der flertal på 65 procent for det eksisterende flag, mens forslaget til nyt flag fik 35 procent. Dette genspejler nogenlunde fordelingen mellem hvide og sorte i delstaten. Andelen af hvide indbyggere i Mississippi er omkring 60 procent, mens afro-amerikanere udgør omkring 40 procent af delstatens befolkning. Udfaldet af folkeafstemningen førte til at Mississippi fortsatte med at benytte sit flag med sydstatskorset. Fra 1956 førte også delstaten Georgia sydstatskorset i sit flag, og efter at dette blev ændret i 2001 var Mississippi frem til afskaffelsen i 2020 den eneste delstat hvor sydstatskorset var en del af delstatsflaget.

Tidligere flag 
Mississippis første flag blev indført 26. januar 1861 og bestod af en hvid dug med et magnolietræ i midten, en blå kanton med hvid stjerne, og et rødt vertikalt felt i flagets ydre ende. Flaget gik ud af brug da Mississippi blev en del af Amerikas Konfødererede Stater.

Referencer

Litteratur 
 "USA – folkeafstemning om flaget i Mississippi", "Nordisk Flagkontakt", nr. 33, 2001 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Eksterne henvisninger 

USA's delstatsflag
Mississippi
Paul McShane

Paul David McShane (født 6. januar 1986 i Kilpeddar, County Wicklow, Irland) er en irsk fodboldspiller der i øjeblikket spiller som forsvarsspiller for Reading FC i den næstbedste engelske liga, Championship.

McShane står (pr. 30. maj 2012) noteret for 27 landskampe for Irland, som han debuterede for i 2006.

Eksterne henvisninger 

 Fakta om Paul McShane  på Soccerbase 

Fodboldspillere fra Irland
Fodboldspillere fra Manchester United F.C.
Fodboldspillere fra Walsall F.C.
Fodboldspillere fra Brighton & Hove Albion F.C.
Fodboldspillere fra West Bromwich Albion F.C.
Fodboldspillere fra Sunderland A.F.C.
Fodboldspillere fra Hull City A.F.C.
Deltagere ved det europæiske mesterskab i fodbold 2012
Luiz Felipe Scolari

Luiz Felipe Scolari (født 9. november 1948 i Passo Fundo i Rio Grande do Sul i Brasilien) er en brasiliansk fodboldtræner, der er træner for Brasilien. Han er kendt som Felipão ("Big Phil").

Han ledte det brasilianske landshold til sejr i VM i 2002, hvor Tysklands fodboldlandshold blev besejret 2-0 i finalen. Han har været træner for det portugisiske landshold siden 2003. Han overtog trænerposten i den engelske fodboldklub Chelsea F.C. den 1. juli 2008, hvor han overtog managerposten efter Avram Grant, der netop havde ført klubben i Champions League-finalen. Scolari lagde ud med at hente spillere fra sit tidlige job som manager for Portugal, herunder Deco og José Bosingwa. 9. februar 2009 blev Scolari fyret som Chelseas træner som følge af holdets dårlige resultater.

Referencer

Eksterne henvisninger 

Fodboldtrænere fra Brasilien
Verdensmestre i fodbold
Fodboldtrænere fra Chelsea F.C.
Netnationen.dk

Netnationen.dk er et dansk websted med oplysninger om alle danske domænenavne (hvilket er over 1.100.000 domæner, iht. DK-Hostmaster, Antal registrerede domæner , januar 2011).

Netnationen er et privat websted / projekt administreret af firmaet Stilmark (ejet af Christian Lund) med adresse i Bruxelles.

Netnationen.dk startede under navnet netstats.dk

Netnationens oplysninger om et dansk domæne supplerer de oplysninger, som kan findes gennem den "DK Whois database", som DK-Hostmaster giver adgang til på sit websted dk-hostmaster.dk (Funktionen 'Find domænenavn' under 'Selvbetjening').

(Whois = "who is" = "hvem er" er en søgning, hvor man kan finde oplysninger på domænenavne).

En anden kilde til oplysninger om et websted kan være AboutUs.org, som er et "wiki websted om websteder".

Netnationen kombinerer oplysninger, som er tilgængelige på internettet. Således indeholder Netnationen.dk's oplysninger for et domænenavn bl.a. (eventuelle) navne på andre domæner, som henviser til det aktuelle domænenavn. (Et eksempel: Opslag på danmarksindsamling.dk viser, at 4 domæner henviser til danmarksindsamling.dk (Disse 4 domæner er danmarkindsamling.dk, danmarks-indsamlingen.dk, danmarks-indsamling.dk og danmarksindsamlingen.dk)).

Netnationen.dk fører en liste over .dk domæner, der for nylig er blevet slettet. Disse domænenavne er dermed blevet fritstillet, og nye brugere vil kunne registrere dem. Fuld adgang til listen over slettede .dk domæner forudsætter tilsyneladende at man opretter sig som bruger på Netnationen.dk, hvilket er gratis.

Netnationen.dk har ikke IPv6-adresser, hverken som site eller i data over domæner.

Netnationen.dk ser ud til at være opgivet; en stikprøve foretaget 2/12/2019 viser at data ikke er opdateret siden midten af 2018.

Kilder og eksterne Links 
 Netnationen.dk – info til webmastere (Netnationens hjemmeside)
 Om Netnationen.dk (Netnationens FAQ / OSS og hjælpeside med "Hvad er Netnationen?").
 Netnationen.dk i DK Whois's database.
 Omtale af NetNationen.dk på AboutUs.org, som er en wiki websted guide.
 Webstedsrapport for netnationen.dk fra McAfee SiteAdvisor.

Netdatabaser fra Danmark
Derek Jacobi

Sir Derek George Jacobi (22. oktober 1938) er en britisk skuespiller og sceneinstruktør.

I 2001 vandt han en Emmy for en rolle på Frasier.

Udvalgt filmografi

Film

Tv-serier

Referencer

Eksterne henvisninger 

 
 

Skuespillere fra England
Riddere af Dannebrog